Ylakių žydų senosios kapinės

Ylakių žydų senosios kapinės – neveikiančios kapinės Ylakiuose, Skuodo rajone. Kapinių plotas – 1,5631 ha.Skuodo rajono savivaldybės teritorijoje esančių kapinių sąrašas. Skuodas.lt. Nuoroda tikrinta 2024-10-23.

Manoma, kad kapinės įkurtos XIX a., miestelyje apsistojus žydams.

Kapinėse išlikę apie 90 antkapių, didžiuma su hebrajiškais įrašais. Jie iš rausvo, pilko tašyto granito ir betono, forma įvairi.Ylakių žydų senosios kapinės. Skouds. Nuoroda tikrinta 2024-10-23. Seniausias datuojamas 1895 m., o naujausias – 1932 m.Jewish cemetery in Ylakiai, Lithuania. The Center for Jewish Art. Nuoroda tikrinta 2024-10-23. Antkapių išlikę tik kapinių rytinėse ir pietrytinėse dalyse. Taip pat esama, kaip spėjama, ritualinėms reikmėms naudoto pastato liekanų. Kalvelė, ant kurios plyti kapinės, apaugusi medžiais, krūmais.Ylakių žydų senosios kapinės. Kultūros vertybių registras. Nuoroda tikrinta 2024-10-23.

1941 m. liepos mėn. 55 m į šiaurę nuo kapinių hitlerininkai nužudė 446 žydus, 25 lietuvius ir 4 karaimus.Ylakių gyventojų žudynių vieta ir kapas. Skouds. Nuoroda tikrinta 2024-10-23. Aukoms atminti 1965 m. pastatytas paminklinis akmuo (1988 m. pakeistas nauju).

 Išnašos 

Kategorija:Žydų kapinės Lietuvoje
Kategorija:Ylakiai